Harnaaz Sandhu

Si Harnaaz Kaur Sandhu (ipinanganak noong 3 Marso 2000) ay isang modelo, aktres at beauty pageant titleholder na Indiyano na kinoronahan bilang Miss Universe 2021. Si Sandhu ang ikatlong babaeng Indiyan at ang kauna-unahang Sikh na nanalo bilang Miss Universe.

Si Sandhu ay nakoronahan din bilang Femina Miss India Punjab noong 2019, at naging isang semifinalist sa Femina Miss India noong 2019.

 Buhay at pag-aaral 
Ipinanganak si Sandhu sa nayon ng Kohali sa distrito ng Gurdaspur sa mga magulang na sina Pritampal Singh Sandhu, isang rieltor, at si Rabinder Kaur Sandhu, isang hinekolohista. Lumaki si Sandhu sa isang pamilyang Jat Sikh.

Noong 2006, lumipat ang pamilya ni Sandhu sa Inglatera, bago bumalik sa Indiya makalipas ang dalawang taon. Sila ay nanirahan sa Chandigarh kung saan lumaki si Sandhu, at nag-aral sa Shivalik Public School at sa Post Graduate Government College for Girls. Natamo ni Sandhu ang kanyang Bachelor's Degree sa Information Technology at sa kasalukuyan, siya ay kumukuha ng Master's Degree sa pampublikong administrasyon. Siya ay isa ring masugid na tagapagtanggol ng mga hayop, at tagapagtaguyod ng mga karapatan ng kababaihan. Si Sandhu ay matatas sa Punjabi, Hindi, at Ingles.

 Mga paligsahan ng kagandahan 
Nagsimulang sumali sa mga patimpalak ng kagandahan si Sandhu bilang isang dalaga, at nanalo ng mga titulo tulad ng Miss Chandigarh 2017 at Miss Max Emerging Star India 2018. Noong una, hindi sinabi ni Sandhu sa kanyang ama nang siya ay nagpa-rehistro para sa kanyang unang beauty pageant, at ipinaalam lang sa kanya pagkatapos niya manalo; sa kabila nito, tinanggap ng kanyang ama ang kanyang desisyon na magpatuloy sa pageantry.

Matapos mapanalunan ang titulong Femina Miss India Punjab 2019, kumalahok si Sandhu sa Femina Miss India, kung saan siya ay nagtapos bilang isa sa Top 12.

 Miss Diva 2021 
Noong 16 Agosto 2021, na-shortlist si Sandhu bilang isa sa Top 50 semifinalist ng Miss Diva 2021. Kalaunan ay nakumpirma siya bilang isa sa 20 pinalista na sasabak sa Miss Diva na ipapalabas sa telebisyon noong ika-23 ng Agosto. Sa paunang kompetisyon na ginanap noong ika-22 ng Setyembre, iginawad kay Sandhu ang parangal na Miss Beautiful Skin at naging pinalista para sa mga parangal na Miss Beach Body, Miss Beautiful Smile, Miss Photogenic, at Miss Talented.

Sa opening statement round ng Miss Diva 2021 noong ika-30 ng Setyembre 2021, ipinahayag ni Sandhu bilang isa sa mga semifinalist na:

Nakapasok si Sandhu sa sumunod na round ng kompetisyon. Sa huling question and answer round, ang limang pinalista ay binigyan ng iba't ibang paksang sasabihin sa pamamagitan ng isang draw. Napili ni Sandhu ang Global Warming and Climate Change, kung saan ipinarating niya:

Pagkatapos ng kompetisyon, kinoronahan ni Adline Castelino si Sandhu bilang Miss Diva Universe 2021. Kalaunan ay kinoronahan ni Sandhu ang kanyang kahalili na si Divita Rai bilang Miss Diva Universe 2022 noong Agosto 2022.

 Miss Universe 2021 

 Kompetisyon 

Pagkatapos ng evening gown competition, napabilang si Sandhu bilang isa sa limang pinalista na kakalahok sa question and answer round. Itinanong ni Steve Harvey kay Sandhu "Many people think climate change is a hoax. What would you do to convince them otherwise?", kung saan ipinarating niya:

Pagkatapos ng question and answer round, napabilang si Sandhu bilang isa sa tatlong pinalista na kakalahok sa final question round. Itinanong ni Steve Harvey kay Sandhu "What advice would you give tp young women watching on how to deal the pressures they face today?", kung saan ipinarating niya:

 Panunungkulan 
Pagkatapos ng kompetisyon, kinoronahan ni Andrea Meza ng Mehiko si Harnaaz Sandhu ng Indiya bilang Miss Universe 2021. Ito ang pangatlong tagumpay ng Indiya sa kasaysayan ng kompetisyon, kasunod ni Sushmita Sen noong 1994, at Lara Dutta noong 2000. Sa panahon ng kanyang katungkulan bilang Miss Universe 2021, nakapaglakbay si Sandhu sa Israel, iba't-ibang lungsod sa Estados Unidos, sa Pilipinas, Indonesya, Kolombya, Biyetnam, Timog Aprika, at ang kanyang sariling bansang Indiya.

Noong Marso 2022, rumampa si Sandhu sa FDCI x Lakme Fashion Week para kina Shivan Bhatiya at Narresh Kukreja sa New Delhi.

Noong Agosto 2022, naging panauhin din si Sandhu sa New York Fashion Week para sa mga taga-disenyong sina Bibhu Mohapatra, Falguni Shane Peacock, at Naeem Khan. Noong Oktubre, lumipad si Sandhu sa Kolombya bilang isang charity ambassador para sa Smile Train, upang bisitahin ang mga pasyente ng cleft lip at cleft palate at saksihan ang isang cleft surgery.

 Pilmograpiya 

 Mga pelikula 
TaonTituloTungkulinWika2021Yaara Diyan Poon BaranPunjabi2022Bai Ji Kuttan GeHarleen2025Baaghi 4Alisha/AvantikaHindi

 Telebisyon 
TaonTituloTungkulinMga tala2019Miss India 2019Kanyang sarili/kalahok2021UdaariyaanKalahokCameo roleMiss Diva Universe 2021Kanyang sarili/kalahok/nagwagiKompetisyong pambansaMiss Universe 2021Kanyang sarili/kalahok/nagwagiKompetisyong internasyonalGood Morning AmericaKanyang sariliPanauhin2022India's Got TalentKanyang sariliPanauhinMiss Universe Vietnam 2022Kanyang sariliHuradoMiss Universe Philippines 2022Kanyang sariliHurado

 Mga music video 
TaonTituloMga mang-aawitLabel2019TarhthalliThe LandersSony Music India2024MombattiyeDiljit Dosanjh, Jaani, Bunny

 Mga sanggunian 

 Panlabas na kawing 


Kategorya:Miss Universe
Kategorya:Mga nanalo sa Miss Universe
Kategorya:Ipinanganak noong 2000